Военно звание
Военните звания са звания, персонално присвоявани на военнослужещите в зависимост от тяхното служебно положение, военна подготовка, принадлежност към един или друг вид въоръжени сили, прослужено време и заслуги.

Военните звания са важно условие за организация на воинската служба. Те са основният фактор, който определя старшинството и подчинеността между военнослужещите и реда за отдаване и изпълнение на заповеди.

Исторически преглед 
Първоначално не е съществувала разлика между звания и длъжности. Доказателство за това е, че наименованията на съвременните звания произлизат исторически от наименованията на длъжности.

Произход на някои звания 
 в армията:
 ефрейтор – (от нем. Gefreiter) освободен от някои задължения по служба
 сержант – (от лат. serviens) служещ
 лейтенант – (от фр. lieutenant) заместник, помощник-командир
 капитан – (от лат. kapitaneus) който е начело, командир
 майор – (от лат. major) по-голям, по-старши от капитана)
 полковник – (от слав.) който командва полк
 генерал – (от лат. generalis) общ, главен (като общ началник на цялата армия с всички родове войски)
 поручик – (от слав.) който изпълнява поръчения, адютант
 хорунжий – (от хоругва, църковно знаме) командир на отряд със собствено знаме
 прапоршчик – от пряпорец, знаме (офицер, отговарящ за съхранението на знамето)

 във флота:
 капитан I, II, III ранг – ранговете произлизат от делението на бойните ветроходни кораби на рангове в зависимост от големината и въоръжението им
 адмирал – от арабския израз „амир ал-бахр“ и означава началник, който командва на море.

Особености 
Званията се получавали с назначаване на определена длъжност и се отнемали с напускането ѝ. С появата на постоянни армии веднъж полученото звание се запазвало. Тази система се усъвършенствувала особено много след появата и развитието на мобилизационен резерв, при използването на който е важно да се знае каква подготовка има конкретният резервист (запасняк).

В различните армии има различни военни звания. Като правило те се групират в зависимост от ранга например на войнишки, сержантски, офицерски и др.

Военни звания във Въоръжените сили на Република България 
Съгласно Чл. 138 от Закона за отбраната и въоръжените сили на Република България военните звания са:

Военни звания по страна 
По-долу са изредени сравнителни таблици с военните звания в отделните държави, разделени по континент и вид Въоръжени сили.

 Азия и Океания
 Сухопътни войски
 Военновъздушни сили
 Военноморски сили
 Брегова охрана
 Други

 Африка
 Сухопътни войски
 Военновъздушни сили
 Военноморски сили
 Брегова охрана
 Други

 Европа
 Сухопътни войски
 Военновъздушни сили
 Военноморски сили
 Брегова охрана
 Други

 Америка
 Сухопътни войски
 Военновъздушни сили
 Военноморски сили
 Брегова охрана
 Други